Nastavna jedinica: Zaštita voćaka od bolesti i štetnika

Ishod: Nabrojati i opisati načine zaštite voćaka od nametnika

Momci, danas je zadatak lak, slušate mnogo stručnih predmeta u kojima se govori o zaštiti bilja. Sada će te dobiti tekst koji morate unijeti u svoje bilježnice, te o tim stvarima iz teksta morate dobro promisliti, te ih treba naučiti. Na kraju teksta stajat će tri poveznice koje trebate pregledati.

Postoje različite metode zaštite voćaka od uzročnika bolesti i štetnika.

Od uzročnika bolesti štitimo voćke:

1. Mehaničkom metodom (skidanje i uništavanje organa voćke koji pokazuju simptome oboljenja, dublje zaoravanje oboljelog lišća, piljenje grana koje pokazuju simptome bolesti,…)
2. Fizikalna metoda (spaljivanje zaraženih grana i lišća)
3. Uzgoj otpornih i tolerantnih voćnih vrsta i njihovih sorata
4. Praćenje agroekoloških čimbenika koji utječu na pojavnost uzročnika bolesti (uzročnici bolesti pojavljuju se češće i u većoj brojnosti kada su visoke temperature i visoka vlažnost zraka i kada je velika učestalost padalina, praćenjem ovih ekoloških čimbenike može se predvidjeti pojava i intenzitet razvoja uzročnika bolesti)
5. Kemijska metoda (to znači primjena kemijskih tvari prije nego se pojavi uzročnik bolesti-npr. preventivni fungicidi i primjena kemijskih tvari kada je došlo do oboljenja-npr. kurativni fungicidi). Ova metoda u voćnjacima primjenjuje se kroz dvije metode aplikacije sredstava za zaštitu bilja, a to je prskanje i orošavanje.
6. Integrirana ili integralna zaštita bilja (primjena svih metoda zaštite kako bi kemijska metoda u upotrebi bila u što manjoj količini)

Od štetnika štitimo voćke:

1. Mehaničkom metodom (sakupljanjem štetnika pojedinačno i otresanjem, dubljim ili plićim zaoravanjem štetnika)
2. Fizikalna metoda (lov štetnika na lovne lampe, posebno štetnika koji su aktivni noću)
3. Biotehnička metoda (lov štetnika na ferotrapove-mirisi spolnih hormona, na žute ljepljive ploče, primjena lovnih pojaseva,…)
4. Biološka metoda (unošenje u voćnjak jata prirodnih neprijatelja štetnika ili unošenje uzročnika bolesti za štetnike,….)
5. Kemijska metoda (to znači primjenu zoocidnih kemijskih tvari kojima se smanjuje brojnost štetnika u voćnjaku, metode aplikacije sredstava su prskanje i orošavanje, a može biti i injektiranje)
6. Integrirana ili integralna zaštita bilja

Zanimljivosti:

<https://www.agroklub.com/vocarstvo/kako-obraniti-kosticavo-voce-od-bolesti-i-stetnika/33205/>

<http://www.ekopoduzetnik.com/tekstovi/ekolosko-suzbijanje-jabucnog-savijaca-13531/>

<https://www.agroportal.hr/ekoloska-poljoprivreda/27320>

Zadatak je na kraju da svi na mreži nađete jednu od ovih nabrojenih metoda bilo u suzbijanju štetnika ili uzročnika bolesti, kroz poveznicu koju će te staviti na forum, kako bih je mogla komentirati. Upravo napravite ovo što sam vam stavila u zanimljivostima.